रांची. इंजीनियरिंग कोर्सेज के लिए देशभर में पहचान बनाने वाला बीआईटी मेसरा संस्थान अब छात्रों को कॉमर्स भी पढ़ाएगा। कॉरपोरेट जगत की मांग के अनुरूप नए कोर्स शुरू करने की नीति के तहत ऐसा किया जा रहा है। अभी तक यहां इंजीनियरिंग के साथ मैनेजमेंट की पढ़ाई होती है। संस्थान के प्रबंधन ने इसी सत्र से कॉमर्स की भी पढ़ाई शुरू करने का निर्णय किया है। इसका आगाज दुबई के रसल खेमा (आरएके) सेंटर से होगा। कोर्स की तैयारी शुरू हो चुकी है। संस्थान कॉपरेरेट जरूरतों के अनुरूप कोर्स तैयार करेगा, ताकि छात्रों को आसानी से रोजगार मिल सके।
अरब देशों में साख बनाने की तैयारी
बीआईटी की योजना अरब देशों में अपनी साख स्थापित करने की है। कॉमर्स की पढ़ाई वहां शुरू कर संस्थान अंतरराष्ट्रीय स्तर पर अलग पहचान बनाने की तैयारी में है। योजना के मुताबिक सब ठीक रहा तो आने वाले वर्षो में में बीआईटी मेसरा के अन्य सेंटरों में भी कॉमर्स की पढ़ाई शुरू होगी।
दुबई ही क्यों?
दुबई ने अंतरराष्ट्रीय स्तर पर बड़े व्यावसायिक केंद्र के रूप में पहचान बनाई है। वहां कॉमर्स कोर्स भी भारी डिमांड है। इसलिए बीआईटी प्रबंधन दुबई से शुरुआत करने का निर्णय किया है।
दुनियाभर में 10 सेंटर
बीआईटी मेसरा के देश-विदेश में कुल 10 सेंटर हैं। इन सभी जगह प्रोफेशनल कोर्सेज कराए जाते हैं। इनमें दो सेंटर मस्कट और दुबई में हैं। देश में रांची के अलावा जयपुर, पटना, देवघर, कोलकाता, लालपुर, नोएडा और इलाहाबाद सेंटर हैं।
क्या कहते हैं कुलपति
अरब देशों के छात्रों का ही होगा एडमिशन
॥बीआईटी मेसरा में प्रबंधन ने कॉमर्स की पढ़ाई दुबई सेंटर से शुरू करने का फैसला लिया है। इस सेंटर में सिर्फ अरब देशों के निवासियों का ही एडमिशन होगा।॥
प्रो. पीके बरहई, वीसी बीआईटी मेसरा
क्या कहते हैं एक्सपर्ट
आर्थिक रूप से लाभदायक होगा यह सेंटर
॥दुबई बिजनेस सेंटर है। यहां कॉमर्स पढ़ने वाले छात्रों की पर्याप्त संख्या है। संस्थान को वहां बहुत छात्र मिलेंगे और यह सेंटर आर्थिक रूप से लाभदायक होगा।॥
डॉ. एसएनएल दास, कॉमर्स डीन
hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva